rejauldu/bengali-wikipedia huggingface dataset:
লুই কার্ল হাইনরিখ ফ্রেডরিখ প্যাশ্চেন একজন জার্মান পদার্থবিজ্ঞানী।, যিনি তড়িৎক্ষরনের উপর তার কাজের জন্য বিখ্যাত। তিনি প্যাশ্চেন সিরিজের জন্যও বিখ্যাত।  জীবনী প্যাশ্চেন ১৮৮৪ থেকে ১৮৮৮ সাল পর্যন্ত হামবোল্ড ইউনিভার্সিটি অব বার্লিন এবং ইউনিভার্সিটি অব স্ট্রাসবুর্গ এ পড়াশোনা করেন। তিনি ১৮৯৩ সালে ইউনিভার্সিটি অব হ্যানোভার এ অধ্যাপক নিযুক্ত হন। তিনি ১৯০১ সালে ইউনিভার্সিটি অব টিউবিঙ্গেন এর পদার্থবিজ্ঞানের অধ্যাপক নিযুক্ত হন।  তথ্যসূত্র  বিষয়শ্রেণী:১৮৬৫-এ জন্ম বিষয়শ্রেণী:১৯৪৭-এ মৃত্যু বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:হামবোল্ড বিশ্ববিদ্যালয়ের শিক্ষক বিষয়শ্রেণী:ইউএসএসআর-এর বিজ্ঞান একাডেমির সম্মানিত সদস্য
অপরাজিতা রাজা (জন্ম ২৪ জানুয়ারী ১৯৯১) একজন ভারতীয় রাজনীতিবিদ এবং সর্বভারতীয় ছাত্র ফেডারেশনের জাতীয় নেতা ছিলেন।  তিনি এআইএসএফ-এর জওহরলাল নেহরু বিশ্ববিদ্যালয় ইউনিটের সভাপতি ছিলেন।  তিনি বর্তমানে সর্বভারতীয় যুব ফেডারেশনের জাতীয় কাউন্সিল সদস্য হিসেবে দায়িত্ব পালন করছেন। তিনি ডি. রাজা, ভারতের কমিউনিস্ট পার্টির (সিপিআই) সাধারণ সম্পাদক এবং ভারতীয় মহিলা ফেডারেশনের সাধারণ সম্পাদক অ্যানি রাজার কন্যা।     তথ্যসূত্র   বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:১৯৯১-এ জন্ম বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:জওহরলাল নেহরু বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:ভারতের কমিউনিস্ট পার্টির নারী রাজনীতিবিদ বিষয়শ্রেণী:দিল্লির ভারতের কমিউনিস্ট পার্টির রাজনীতিবিদ
আলী ইবনুল মাদীনী(আরবি : علی ابن المدینی ; ইংরেজি : Ali Ibn Al-Madini) (জন্ম : ১৬১/৭৭৮ - মৃত্যু : ২৩৪/৮৪৯) এর পুরো নাম আলী ইবন্ আবদিল্লাহ ইবনৃ জা'ফর আস-সা'দী আল-মাদীনী আল-বসরী । সংক্ষেপে ইবনুল মাদীনী নামেই তিনি পরিচিত । তার কুনিয়াত হল 'আবুল হাসান' । তিনি একজন মর্যাদাশীল বিখ্যাত ইসলামি সুন্নী পণ্ডিত ছিলেন । একজন সুবিজ্ঞ হাদিসবেত্তা । তিনি রিজাল শাস্ত্র-এর একজন বিখ্যাত ইমাম ছিলেন । সহিহ বুখারীর প্রণেতা ইমাম বুখারী'র তিনি অন্যতম ওস্তাদ ছিলেন । যুগের শ্রেষ্ঠ হাফিজে হাদিস ছিলেন তিনি ।মুহাম্মাদ আবু যাহু : আল-হাদীস ওয়াল মুহাদ্দিসুন, পৃষ্ঠা - ৩৪৪ । বৈরুত : দারুল কুতুবিল আরাবী ।al-Dhahabi, Muhammad ibn Ahmad (1957). al-Mu`allimi (المحرر). Tadhkirah al-Huffaz. 2. Hyderabad: Dairah al-Ma`arif al-`Uthmaniyyah. صفحات 428–9   তার সম্পর্কে ইসলামি পণ্ডিতদের উক্তি   আলী ইবনুল মাদিনীর উস্তাদ ইয়াহইয়া বিন সাঈদ আল কাত্তান রহ. বলেন,- আলী ইবনুল মাদীনী আমাদের ইলম থেকে যতটুকু উপকৃত হয়। আমরা তার ইলম থেকে তার চেয়ে বেশি উপকৃত হই ।ইমাম আয-যাহাবি, সিয়ারু আলামিন নুবালা, ১১ খন্ড ৪৫ পৃষ্ঠা ।  হাদীস ও রিজাল শাস্ত্রের সুপণ্ডিত আবদুর রহমান ইবনে মাহদী হলেন ইমাম আলী ইবনুল মাদীনীর শিক্ষক । তিনি তার সম্পর্কে বলতেন- নবীজীর হাদীসের সবচেয়ে বড় আলেম ।সিয়ারু আলামিন নুবালা, খন্ড ৯ পৃষ্ঠা ৪৫ । ইমাম আয-যাহাবি ।  ইমাম বুখারী বলেন, -   তথ্যসূত্র   বিষয়শ্রেণী:ইসলামি ব্যক্তিত্ব বিষয়শ্রেণী:৯ম শতাব্দীর আরব ব্যক্তি বিষয়শ্রেণী:মুহাদ্দিস বিষয়শ্রেণী:হাদিস সংকলক বিষয়শ্রেণী:ইরাকি লেখক বিষয়শ্রেণী:৮ম শতাব্দীর আরব ব্যক্তি বিষয়শ্রেণী:৮ম শতাব্দীর আব্বাসীয় খিলাফতের ব্যক্তি বিষয়শ্রেণী:৭৭৮-এ জন্ম বিষয়শ্রেণী:৮৪৯-এ মৃত্যু বিষয়শ্রেণী:আরব জীবনীকার
উজ্জয়িনী জেলা মধ্য ভারতের মধ্যপ্রদেশ রাজ্যের একটি জেলা। জেলা সদর ঐতিহাসিক উজ্জয়িনী শহরে অবস্থিত। জেলার মোট আয়তন ৬,০৯১ কিমি২ এবং জনসংখ্যা ১৯,৮৬,৮৬৪ জন (২০১১-এর আদমশুমারি), যা ২০০১-এর জনসংখ্যা ১৭,১০,৯৮২ জনের তুলনায় ১৬.১২% বৃদ্ধি লাভ করেছে।   জনসংখ্যার উপাত্ত   ২০১১ সালের আদমশুমারি অনুসারে উজ্জয়িনী জেলার জনসংখ্যা ১৯,৮৬,৮৬৪, যা মোটামুটিভাবে স্লোভেনিয়া বা মার্কিন যুক্তরাষ্ট্রের নিউ মেক্সিকো রাজ্যের সমান। এটি জনসংখ্যার হিসাবে ভারতে ২৩৩তম (মোট ৬৪০ টির মধ্যে) বৃহৎ জেলা। জেলায় জনসংখ্যার ঘনত্ব প্রতি বর্গ কিলোমিটারে ৩২৬ জন (৮৪০/বর্গ মাইল)। জেলাটির জনসংখ্যা বৃদ্ধির হার ২০০১-২০১১ দশকে ১৬.১১% ছিল। উজ্জয়িনী জেলায় লিঙ্গ অনুপাত প্রতি ১,০০০ জন পুরুষের বিপরীতে ৯৫৪ জন মহিলার এবং সাক্ষরতার হার ৭৩.৫৫%।   ভাষা  ২০১১ সালের ভারতের আদমশুমারির অনুসারে জেলার মোট জনসংখ্যার ৯৫.২১% হিন্দি, ২.৮৩% উর্দু, ০.৫৮% গুজরাতি, ০.৫৬% মারাঠি ও ০.৪০% সিন্ধি ভাষায় কথা বলে।2011 Census of India, Population By Mother Tongue   ভূগোল  জেলাটি উত্তর-পূর্ব ও পূর্ব দিকে শাজাপুর জেলা, দক্ষিণ-পূর্বে দেবাস, দক্ষিণে ইন্দোর, দক্ষিণ-পশ্চিমে ধর এবং পশ্চিম ও উত্তর-পশ্চিমে রতলাম জেলা দ্বারা সীমাবদ্ধ। জেলাটি উজ্জয়িন বিভাগের অন্তর্গত।   তথ্যসূত্র    বহিঃসংযোগ    উজ্জয়িন জেলার ওয়েব সাইট     বিষয়শ্রেণী:মধ্যপ্রদেশের জেলা
আইদিন প্রদেশ () তুরস্কের দক্ষিণ-পশ্চিম অবস্থিত একটি প্রদেশ, যেটি এজিয়ান অঞ্চলের অন্তর্গত। প্রদেশটির রাজধানী শহরের নাম হচ্ছে আইদিন। ২০০০ সালের আদমশুমারীর হিসাব অনুযায়ী জনসংখ্যা ছিল প্রায় ১৫০,০০০ জন এর মত। প্রদেশটির অন্যান্য দুইটি উল্লেখযোগ্য শহরের মধ্যে দিদিম এবং কুয়াদাসি অন্যতম।   ভৌগোলিক অবস্থান  প্রতিবেশী প্রদেশের মধ্যে উত্তর পূর্বে মানিসা, উত্তরে ইজমির, পূর্বে ডেনিজলি, দক্ষিণে মুয়ালার অবস্থান করছে।   জেলা  আইদিন প্রদেশ ১৭টি জেলা নিয়ে গঠিত হয়েছে। নিম্নে তুলে ধরা হল:   উদ্ভিদকুল  গ্রামাঞ্চলের বেশিরভাগ অঞ্চলেই ডুমুর, জলপাই এবং সাইট্রাস গাছ দেখতে পাওয়া যায়।   তথ্যসূত্র    বহিঃসংযোগ     Aydın governor's official website   Aydın municipality's official website  বিষয়শ্রেণী:প্রাচীন গ্রিক ভূগোল
এশীয় রেসলিং চ্যাম্পিয়নশিপ হচ্ছে এশিয়ান অ্যাসোসিয়েটেড রেসলিং কমিটি (এএডাব্লিউসি) কর্তৃক আয়োজিত কুস্তির বা রেসলিংয়ের এশিয়া মহাদেশীয় প্রতিযোগিতা।  ১৯৭৯ সালে এই চ্যাম্পিয়নশিপ তথা পুরুষদের প্রতিযোগিতা শুরু হয়। অন্যদিকে ১৯৯৬ সালে সর্বপ্রথম নারীদের নিয়ে প্রতিযোগিতা আয়োজিত হয়। বর্তমানে প্রতিযোগিতাটি প্রতি বছর অনুষ্ঠিত হয়।   প্রতিযোগিতা    বছর  তারিখ  শহর ও স্বাগতিক দেশ   চ্যাম্পিয়ন    পুরুষ ফ্রি-স্টাইল   পুরুষদের গ্রিক-রোমান   নারী ফ্রি-স্টাইল   ১৯৭৯  ৮–১১ নভেম্বর   জলন্ধর, ভারত   —  —   ১৯৮১  ১–৪ ডিসেম্বর   লাহোর, পাকিস্তান   —  —   ১৯৮৩  ৮–১১ নভেম্বর   তেহরান, ইরান    —   ১৯৮৭  ১৩–১৭ October   মুম্বই, ভারত    —   ১৯৮৮  ১২–১৬ ডিসেম্বর   ইসলামাবাদ, পাকিস্তান   —  —   ১৯৮৯  ৩০ জুন – ২ জুলাই   ওয়ারাই, জাপান    —   ১৯৯১  ১৭–১৯ এপ্রিল   নতুন দিল্লি, ভারত   —  —   ১৬–১৮ মে   তেহরান, ইরান  —   —   ১৯৯২  ৭–১০ এপ্রিল   তেহরান, ইরান    —   ১৯৯৩  ১৬–১৮ এপ্রিল   উলানবাটর, মঙ্গোলিয়া   —  —   ২৩–২৫ এপ্রিল   হিরোশিমা, জাপান  —   —   ১৯৯৫  ২৭ জুন – ৩ জুলাই   ম্যানিলা, ফিলিপাইন    —   ১৯৯৬  ৪–১০ এপ্রিল   শাওশ্যান, গণচীন      ১৯৯৭  ১২–১৮ এপ্রিল   তেহরান, ইরান    —   ২০–২১ জুলাই   তাইপে, তাইওয়ান  —  —    ১৯৯৯  ২৫–৩০ মে   তাশখন্দ, উজবেকিস্তান        ২০০০  ২৬–২৮ এপ্রিল    কুয়েইলিন, গণচীন   —  —   ৫–৭ মে   সিউল, দক্ষিণ কোরিয়া  —     ২০০১  ৫–১০ জুন   উলানবাটর, মঙ্গোলিয়া      ২০০৩  ৫–৮ জুন   নতুন দিল্লি, ভারত      ২০০৪  ১৬–১৮ এপ্রিল   তেহরান, ইরান   —  —   ৮–৯ মে   আলমাটি, কাজাখস্তান  —   —   ২০–২২ মে   টোকিও, জাপান  —  —    ২০০৫  ২৪–২৯ মে   উহান, গণচীন      ২০০৬  ৪–৯ এপ্রিল   আলমাটি, কাজাখস্তান      ২০০৭  ৮–১৩ মে   বিশকেক, কিরগিজস্তান      ২০০৮  ১৮–২৩ মার্চ   জেজু, দক্ষিণ কোরিয়া      ২০০৯  ২–৭ মে   পাতায়া, থাইল্যান্ড      ২০১০  ১২–১৬ মে   নতুন দিল্লি, ভারত      ২০১১  ১৯–২২ মে   তাশখন্দ, উজবেকিস্তান      ২০১২  ১৬–১৯ ফেব্রুয়ারি   গুমি, দক্ষিণ কোরিয়া      ২০১৩  ১৮–২২ এপ্রিল   নতুন দিল্লি, ভারত      ২০১৪  ২৩–২৭ এপ্রিল   নুর-সুলতান, কাজাখস্তান      ২০১৫  ৬–১০ মে   দোহা, কাতার      ২০১৬  ফেব্রুয়ারি ১৭–২১   ব্যাংকক, থাইল্যান্ড      ২০১৭  ১০–১৪ মে    নতুন দিল্লি, ভারত      ২০১৮  ২৮ ফেব্রুয়ারি – ৪ মার্চ   বিশকেক, কিরগিজস্তান      ২০১৯  ২৩–২৮ এপ্রিল   শিআন, গণচীন     ২০২০  ১৮–২৩ ফেব্রুয়ারি   নতুন দিল্লি, ভারত      ২০২১  ৬–১১ এপ্রিল   আলমাটি, কাজাখস্তান       দল    দেশ               মোট          ২৭    ১৩    ০    ৪০          ১    ১    ১৫    ১৭          ০    ১০    ০    ১০          ০    ০    ৮    ৮          ০    ৫    ০    ৫          ৪    ১    ০    ৫          ১    ০    ০    ১      সার্বিক পদক সারণী  শুরু থেকে ২০২০ সালে অঅনুষ্ঠিত এশীয় রেসলিং চ্যাম্পিয়নশিপ পর্যন্ত সার্বিক পদক গণনা:     তথ্যসূত্র    বহিঃসংযোগ    ইউ-ডাব্লিউ-ডাব্লিউ ডাটাবেস  বিষয়শ্রেণী:কুস্তি প্রতিযোগিতা বিষয়শ্রেণী:এশীয় চ্যাম্পিয়নশিপ বিষয়শ্রেণী:১৯৭৯-এ প্রতিষ্ঠিত পুনরাবৃত্ত ক্রীড়া ঘটনা
ব্যাটলগ্রাউন্ড একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে।https://www.pwtorch.com/site/2016/07/24/jcbattlegroundppvreport/ এটি ব্যাটলগ্রাউন্ড কালানুক্রমিকের অধীনে প্রচারিত চতুর্থ অনুষ্ঠান ছিল। এই অনুষ্ঠানটি ২০১৬ সালের ২৪শে জুলাই তারিখে মার্কিন যুক্তরাষ্ট্রের ওয়াশিংটন ডিসির ভেরাইজন সেন্টারে অনুষ্ঠিত হয়েছে; যা ২০১১ সালের ক্যাপিটল পানিশমেন্টের পর এই মাঠে ডাব্লিউডাব্লিউইর প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ডিন অ্যামব্রোজ ডাব্লিউডাব্লিউই চ্যাম্পিয়নশিপ ম্যাচে রোমান রেইন্স ও সেথ রলিন্সকে পরাজিত করেছে। অন্যান্য শীর্ষস্থানীয় ম্যাচে, সামি জেইন একক ম্যাচে কেভিন ওয়েন্সকে এবং ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ম্যাচে রুসেভ জ্যাক রাইডারকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি ব্যাটলগ্রাউন্ড হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুলাই মাসে অনুষ্ঠিত হয়। ২০১০ থেকে ২০১২ সাল পর্যন্ত, ডাব্লিউডাব্লিউই ওভার দ্য লিমিট নামে প্রতি বছরের মে মাসে একটি বার্ষিক প্রতি-দর্শনে-পরিশোধ (পিপিভি) আয়োজন করতো। ওভার দ্য লিমিটের চতুর্থ অনুষ্ঠান মূলত ২০১৩ সালের অক্টোবর মাসে অনুষ্ঠিত হওয়ার কথা ছিল; তবে, জুলাই মাসে ডাব্লিউডাব্লিউই এক ঘোষণায় জানায় যে ওভার দ্য লিমিট ব্যাটলগ্রাউন্ড নামে একটি নতুন অনুষ্ঠান দ্বারা প্রতিস্থাপিত হবে। ২০১৭ সালের জুলাই মাসে টানা পঞ্চমবারের মতো ব্যাটলগ্রাউন্ড আয়োজন করা পর অনুষ্ঠানটির আয়োজন বন্ধ হয়ে যায়, উক্ত বছর শুধুমাত্র স্ম্যাকডাউন ব্র্যান্ডের কুস্তিগিররা অনুষ্ঠানটিতে অংশগ্রহণ করেছিল। অতঃপর ডাব্লিউডাব্লিউই ব্র্যান্ডের জন্য একচেটিয়াভাবে আয়োজিত প্রতি-দর্শনে-পরিশোধ (পিপিভি) বন্ধ করে দেয়, যার ফলে তাদের বার্ষিক প্রতি-দর্শনে-পরিশোধ অনুষ্ঠানের পরিমাণ হ্রাস পায়। তবে, ২০২৩ সালে ডাব্লিউডাব্লিউই তার উন্নয়নমূলক ব্র্যান্ড এনএক্সটির জন্য ব্যাটলগ্রাউন্ডকে পুনরুজ্জীবিত করে। ২০১৩ সালের ৬ই অক্টোবর তারিখে প্রথমবারের মতো ব্যাটলগ্রাউন্ড অনুষ্ঠিত হয়েছে।  ২০১৬ সালের এই অনুষ্ঠানটি ব্যাটলগ্রাউন্ড কালানুক্রমিকের চতুর্থ অনুষ্ঠান ছিল, যা ২৪শে জুলাই তারিখে মার্কিন যুক্তরাষ্ট্রের ওয়াশিংটন ডিসির ভেরাইজন সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০১৬ ব্যাটলগ্রাউন্ড ব্যাটলগ্রাউন্ড বিষয়শ্রেণী:জুলাই ২০১৬-এ মার্কিন যুক্তরাষ্ট্রে ঘটনা বিষয়শ্রেণী:ওয়াশিংটন ডিসিতে পেশাদার কুস্তি
কম্বোডিয়া জাতীয় ক্রিকেট দল পুরুষদের আন্তর্জাতিক ক্রিকেটে কম্বোডিয়ার প্রতিনিধিত্ব করে।  কম্বোডিয়ার প্রাক্তন ফরাসি উপনিবেশে ক্রিকেট এখনও সিনিয়র স্তরে একটি প্রধানত প্রবাসীদের খেলা, যদিও খেলাটি তরুণ কম্বোডিয়ানদের মধ্যে বৃদ্ধি পাচ্ছে। থাইল্যান্ড ক্রিকেট লিগের সাহায্যে একটি কাঠামোগত ক্রিকেট লিগের পরিকল্পনা করা হচ্ছে যেখানে ন্যাশনাল স্টেডিয়াম, নমপেন এবং আর্মি স্টেডিয়াম উভয়ই ম্যাচের জন্য উপলব্ধ রয়েছে।   রেকর্ড   এসিসি পুরুষ চ্যালেঞ্জার কাপ   ২০২৪: রানার্স-আপ   এসিসি পুরুষ প্রিমিয়ার কাপ  প্রিমিয়ার কাপ রেকর্ডবছর রাউন্ড অব.খেজহাড্রফহ ২০২৩অংশগ্রহণ করেনি ২০২৪গ্রুপ পর্ব১০ম৪০৪০০মোট১/২০ শিরোপা ০০৪০০   দক্ষিণ-পূর্ব এশিয়ান গেমস   স্বর্ণপদক  (৩): ২০২৩   তথ্যসূত্র   বিষয়শ্রেণী:কম্বোডিয়ায় ক্রিকেট বিষয়শ্রেণী:জাতীয় ক্রিকেট দল বিষয়শ্রেণী:কম্বোডিয়ার জাতীয় ক্রীড়া দল বিষয়শ্রেণী:আন্তর্জাতিক ক্রিকেটে কম্বোডিয়া
" দ্য প্যাশনেট শেফার্ড টু হিজ লাভ " (১৫৯৯), ক্রিস্টোফার মার্লোর লেখা, ইংরেজি রেনেসাঁর (১৪৮৫-১৬০৩) একটি পল্লীজীবন বিষয়ক কবিতা। মার্লো কবিতাটি ছয়টি স্তবকের মধ্যে আইম্বিক টেট্রামিটার (একটি অ-চাপযুক্ত সিলেবলের চার ফুট এবং তারপরে একটি চাপযুক্ত সিলেবল) ব্যবহার করে রচনা করেছিলেন এবং প্রতিটি স্তবক দুটি ছন্দবদ্ধ দ্বিপদী শ্লোক দিয়ে গঠিত; তাই কবিতার প্রথম লাইনটি: "আমার সাথে বাস করো এবং আমার প্রেম হও"।Tetrameter. Penguin Dictionary of Literary Terms and Literary Theory Third Edition. J.A. Cuddon, Ed. (1991) p. 963.   কবিতা  দ্য প্যাশনেট শেফার্ড টু হিজ লাভ  ~ ক্রিস্টোফার মার্লোআমার সাথে বাস করো, আর আমার ভালোবাসা হও;  আর আমরা সকল আনন্দ প্রমাণ করবো পাহাড়, উপত্যকা, উপত্যকা, মাঠ, কাঠ, অথবা খাড়া পাহাড় উৎপন্ন করে।  আর আমরা পাথরের উপর বসবো, মেষপালকদের তাদের পালকে খাওয়াতে দেখবো অগভীর নদীর ধারে যার ঝর্ণা সুরেলা পাখিরা মাদ্রিগাল গান গায়।  আর আমি তোমাকে গোলাপের বিছানা বানাবো, এবং হাজার হাজার সুগন্ধি পোজি;  ফুলের টুপি, এবং একটি কির্টল সবকিছুই মের্টলের পাতা দিয়ে সূচিকর্ম করা;  সবচেয়ে ভালো পশমের তৈরি একটি গাউন যা আমাদের সুন্দর মেষশাবক থেকে আমরা টেনে নিই;  ঠান্ডা জন্য ফর্সা লিনেড চটি,  খাঁটি সোনার বাকল দিয়ে;  খড় এবং আইভি-কুঁড়ি দিয়ে তৈরি একটি বেল্ট,  প্রবালের আলিঙ্গন এবং অ্যাম্বার স্টাড দিয়ে:  এবং, যদি এই আনন্দগুলি তোমাকে সরাতে দেয়, আমার সাথে বাস করো, এবং আমার ভালোবাসা হও।  রাখালদের দৌহিত্ররা নাচবে এবং গান করবে প্রতি মে-সকালে তোমার আনন্দের জন্য: যদি এই আনন্দ তোমার মনকে নড়াচড়া করতে পারে, তাহলে আমার সাথে থাকো এবং আমার ভালোবাসা হও  তথ্যসূত্র   বিষয়শ্রেণী:ক্রিস্টোফার মার্লোর কবিতা
লর্ড লিটন সেতু বাংলাদেশের রাজশাহী বিভাগের নওগাঁ শহরের ছোট যমুনা নদীর ওপর অবস্থিত একটি প্রাচীন সেতু। এটি ব্রিটিশ শাসনামলে তৎকালীন ভারতের ভাইসরয় লর্ড লিটনের উদ্যোগে নির্মিত হয়েছিল। তার নামানুসারে সেতুটির নামকরণ করা হয়। এই সেতুটি নওগাঁ শহরের পূর্ব ও পশ্চিম অংশের মধ্যে যোগাযোগের প্রধান মাধ্যম হিসেবে দীর্ঘকাল ধরে ব্যবহৃত হয়ে আসছে।    ইতিহাস  নওগাঁ শহরকে দুই ভাগে বিভক্ত করেছে ছোট যমুনা নদী। শহরের পূর্ব ও পশ্চিম অংশকে যুক্ত করার জন্য ব্রিটিশ শাসনামলে লর্ড লিটনের সময় এই সেতুটি নির্মিত হয়। বহু দশক ধরে এটি স্থানীয় জনগণের যাতায়াত ও ব্যবসা-বাণিজ্যের জন্য অত্যন্ত গুরুত্বপূর্ণ ভূমিকা পালন করে আসছে।  ১৮৭৭ সালে নওগাঁ মহকুমা হওয়ার পূর্বে ১৮৭৫ সাল পর্যন্ত নওগাঁ ছিল বান্দাইখাড়া থানার অধীনে একটি ছোট নদীবন্দর। ১৮৭৫ সাল থেকে ১৮৭৭ সালের মাঝামাঝি কোনো এক সময় বান্দাইখাড়া থেকে নওগাঁতে থানা স্থানান্তরিত হয়।   নওগাঁ ১৮৭৭ সালে মহকুমা হলেও খুব একটা পরিচিতি ছিলনা। নওগাঁ ব্যাপক পরিচিতি লাভ করে ১৯১৭ সালে গাঁজা উৎপাদনকারী সমবায় সমিতি প্রতিষ্ঠার পর থেকে। যদিও ১৯১৬ সালে করনেশন হল সোসাইটি প্রতিষ্ঠা হয় এবং তার নির্মাণ কাজ শেষ হয় ১৯২০-২১ সালে। এর পরেই নওগাঁর গুরুত্বের কথা চিন্তা করে ১৯২৩ সালে তৈরী হয় লর্ড লিটন সেতু। এর নামকরণ হয় লর্ড লিটনের নামানুসারে। যা বর্তমান সেতুর ঠিক দক্ষিণ পাশে ছিলো।   লিটন সেতু তৈরীর ৫৭ বছর পর ১৯৮০ সালের ১৪ এপ্রিল ভেঙে পড়ে। যদিও পাথর বোঝাই একটি ট্রাককে অনেকেই দায়ী করে। কিন্তু আসল সত্যিটা হলো লিটন সেতুটি ১৯৮০ সালের পূর্বেই তার স্বাভাবিক ধারণ ক্ষমতা হারায়।    আরও দেখুন    নওগাঁ জেলা  ছোট যমুনা নদী  বাংলাদেশের সেতুর তালিকা   তথ্যসূত্র   বিষয়শ্রেণী:সেতু বিষয়শ্রেণী:নওগাঁ জেলা বিষয়শ্রেণী:বাংলাদেশের সেতু বিষয়শ্রেণী:নওগাঁ জেলার দর্শনীয় স্থান বিষয়শ্রেণী:বাংলাদেশের সড়ক সেতু বিষয়শ্রেণী:১৯২৩-এ প্রতিষ্ঠিত বিষয়শ্রেণী:নওগাঁ সদর উপজেলা
থাম্ব|১৮৯৫ সালে স্মিথ। থাম্ব| আর্মস অফ স্মিথ: অথবা, তিনটি ডেমি-গ্রিফিনের মধ্যে একটি শেভরন কোটিজড সেবল যা পরস্পরকে সম্মান করে শেষ দুই প্রধানের মধ্যে কূপড Debrett's Peerage, 1968, p. 223, Smith/Carington, Baron Carrington; p. 145, Smith, Baron Bicester, both descendants of the banker Abel Smith II (1717–1788) অ্যাবেল স্মিথ JP (৩০ ডিসেম্বর ১৮২৯ – ৩০ মে ১৮৯৮) ছিলেন স্মিথ ব্যাংকিং পরিবারের একজন ইংরেজ জমির মালিক এবং রক্ষণশীল রাজনীতিবিদ।  স্মিথ ছিলেন অ্যাবেল স্মিথ এবং তার স্ত্রী ফ্রান্সেস অ্যান ক্যালভার্টের ছেলে। তার পিতা বিভিন্ন নির্বাচনী এলাকার এমপি ছিলেন এবং তার মা ছিলেন জেনারেল স্যার হ্যারি ক্যালভার্টের কন্যা।Burke's Peerage, Baronetage and Knightage, 107th edition, vol. 1, ed. Charles Mosley, Burke's Peerage Ltd, 2003, p. 773  স্মিথ ১৮৫৪ সালে হার্টফোর্ডশায়ারের সংসদ সদস্য (এমপি) নির্বাচিত হন কিন্তু ১৮৫৭ সালে আসনটি হারান। তার পিতা ১৮৫৯ সালে মারা যান এবং তিনি  উত্তরাধিকার সূত্রে পেয়েছিলেন উডহল পার্কের এস্টেট, হার্টফোর্ডশায়ার এবং অন্যান্য বিভিন্ন সম্পত্তি। The Bankers Magazine 1859 তিনি ১৮৫৯ সালে হার্টফোর্ডশায়ারের জন্য পুনরায় নির্বাচিত হন এবং ১৮৬৫ সালে আবার আসনটি হারান।  ১৮৬৬ সালে তিনি আবার হার্টফোর্ডশায়ারের জন্য নির্বাচিত হন, ১৮৮৫ সালে নির্বাচনী এলাকা বিলুপ্ত না হওয়া পর্যন্ত এই আসনটি ধরে রেখেছিলেন। ১৮৮৫ সালে তিনি হার্টফোর্ডের এমপি নির্বাচিত হন এবং মৃত্যুর আগ পর্যন্ত এই আসনটি ধরে রাখেন। স্মিথ রেনেসলি Parishes: Standon, A History of the County of Hertford: volume 3 (1912), pp. 347–366 Date accessed 1 March 2009 এবং শান্তির ন্যায়বিচারেরও অধিপতি ছিলেন।  স্মিথ ১৮৫৩ সালের ৭ এপ্রিল চিচেস্টারের ৩য় আর্ল হেনরি পেলহামের মেয়ে লেডি সুসান এমা পেলহামকে বিয়ে করেন। তাদের ছেলে অ্যাবেল হেনরি স্মিথ পরবর্তীকালে হার্টফোর্ডের এমপি হন।   তথ্যসূত্র    বহিঃসংযোগ      বিষয়শ্রেণী:হার্টফোর্ডশায়ারের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৯৫-১৯০০ বিষয়শ্রেণী:যুক্তরাজ্যের সংসদ সদস্য ১৮৯২-১৮৯৫ বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৮৯৮-এ মৃত্যু বিষয়শ্রেণী:১৮২৯-এ জন্ম বিষয়শ্রেণী:স্মিথ-কারিংটন পরিবার
গভর্নমেন্ট কলেজ অব অ্যাপ্লাইড হিউম্যান সাইন্স (পূর্বনাম: গার্হস্থ্য অর্থনীতি কলেজ) ১৯৬১ সালে প্রতিষ্ঠিত বাংলাদেশের একটি পেশাভিত্তিক মেয়েদের শিক্ষাপ্রতিষ্ঠান। এটি আমেরিকার ফোর্ড ফাউন্ডেশন ও যুক্তরাষ্ট্রের ওকলাহামা স্টেট ইউনিভার্সিটির সহায়তায় ঢাকায় স্থাপিত হয়। বর্তমানে এটি ঢাকা বিশ্ববিদ্যালয়-এর উপাদানকল্প একটি কলেজ।  ইতিহাস প্রথমে গার্হস্থ্য অর্থনীতি কলেজ ঢাকা বিশ্ববিদ্যালয়ের একটি উপাদানকল্প কলেজ হিসেবে কার্যক্রম শুরু করে। গ্রাজুয়েশন কোর্সের সিলেবাস ও নির্দেশিকা তৈরি করা হতো ঢাকা বিশ্ববিদ্যালয়, লাহোর হোম ইকনমিক্স কলেজ এবং করাচি হোম ইকনমিক্স কলেজের কোর্সসমূহের অনুসরণে। ওকলাহামা স্টেট ইউনিভার্সিটির হোম ইকোনমিক্স ডিপার্টমেন্টের ডীন ফোর্ড ফাউন্ডেশনের প্রতিনিধি হিসেবে কলেজটির একাডেমিক নির্দেশকের দায়িত্ব পালন করতেন।  ১৯৬১ সাল থেকে কলেজে উচ্চ মাধ্যমিক ও স্নাতক এবং ১৯৬৩ সাল থেকে স্নাতকোত্তর পর্যায়ে পাঠদান শুরু হয়। ১৯৭৩ সালে স্নাতক ও স্নাতকোত্তর পর্যায়ের পাশাপাশি স্নাতক সম্মান (গার্হস্থ্য অর্থনীতি) কোর্স চালু হয়। ১৯৮৫-৮৬ শিক্ষাবর্ষে সমন্বিত গার্হস্থ্য অর্থনীতি থেকে ৫টি বিভাগে ৫টি সম্মান কোর্স চালু করা হয়। বিভাগগুলি হলো খাদ্য ও পুষ্টি বিজ্ঞান, সম্পদ ব্যাবস্থাপনা ও এন্টারপ্রেনরশিপ, শিশুবিকাশ ও সামাজিক সম্পর্ক, শিল্পকলা ও সৃজনশীল শিক্ষা এবং বস্ত্র পরিচ্ছদ ও বয়ন শিল্প। ২০০২-২০০৩ শিক্ষাবর্ষ থেকে ঢাকা বিশ্ববিদ্যালয়ের সম্মান কোর্সে অনুরূপ ৪ বছর মেয়াদি স্নাতক সম্মান কোর্স এবং ১ বছর মেয়াদি স্নাতকোত্তর কোর্স চালু করা হয়।  ক্যাম্পাস আজিমপুরে প্রায় ১০.৩ একরজুড়ে রয়েছে মনোরম ক্যাম্পাস।   মোট ক্যাম্পাস এলাকা ১০.৩ একর  শ্রেণীকক্ষ ২১  সেমিনার রুম ০৫  পরীক্ষাগার ০৪  লাইব্রেরী ০১  বাসস্থান  ০১  হোস্টেল ০৩  ক্যাফেটেরিয়া ০১  মাঠ ০২  পুকুর ০১  প্রার্থনা রুম ০২   উল্লেখযোগ্য ব্যক্তি  বিবি রাসেল সিদ্দিকা কবীর  তথ্যসূত্র  বিষয়শ্রেণী:ঢাকা জেলার মহাবিদ্যালয় বিষয়শ্রেণী:১৯৬১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:গার্হস্থ্য অর্থনীতি ইউনিট বিষয়শ্রেণী:ঢাকা বিশ্ববিদ্যালয়ের অধিভুক্ত কলেজ বিষয়শ্রেণী:১৯৬১-এ পূর্ব পাকিস্তানে প্রতিষ্ঠিত
হরিজনস: দ্য জার্নাল অফ দ্য কলেজ থিওলজি সোসাইটি হল দ্বিবার্ষিক পিয়ার-রিভিউ উচ্চশিক্ষায়তনিক গবেষণা সাময়িকী, যা ১৯৭৪ সালে কলেজ থিওলজি সোসাইটির পক্ষে কেমব্রিজ ইউনিভার্সিটি প্রেস থেকে প্রথম প্রকাশিত হয়েছিল। জার্নাল ভিলানোভা বিশ্ববিদ্যালয় কেন্দ্রীক। ক্যাথলিক ঐতিহ্যের মূলে থাকা সত্ত্বেও, সাময়িকীটি ক্যাথলিক ধর্মতত্ত্ব , পাশাপাশি খ্রিস্টধর্ম ও ধর্মীয় অভিজ্ঞতা সহ ধর্মতত্ত্ব এবং ধর্মীয় অধ্যয়নের বিভিন্ন বিষয়কে উপস্থাপন করে। এর প্রধান সম্পাদক এলেনা প্রোকারিও-ফোলি (আয়োনা কলেজ) ও সহযোগী সম্পাদক জেরাল্ড বেয়ার (ভিলানোভা বিশ্ববিদ্যালয়) এবং ক্রিস্টোফার ডেনি (সেন্ট জনস ইউনিভার্সিটি, কুইন্স)।   সারসংক্ষেপ ও সূচী  সাময়িকীটিতে নিচের বিষয়গুলোর সারসংক্ষেপ ও সূচী উল্লেখ করা হয়:   তথ্যসূত্র    বহিঃসংযোগ      College Theology Society বিষয়শ্রেণী:১৯৭৪-এ প্রতিষ্ঠিত প্রকাশনা বিষয়শ্রেণী:ইংরেজি ভাষার গবেষণা পত্রিকা বিষয়শ্রেণী:দ্বিবার্ষিক গবেষণা পত্রিকা
ওয়েনচৌ হল গণপ্রজাতন্ত্রী চীনের দক্ষিণ-পূর্ব চচিয়াং প্রদেশের একটি প্রিফেকচার-স্তরের শহর। শহরটি চচিয়াং প্রদেশের চরম দক্ষিণ-পূর্বে অবস্থিত, যার সীমানা পশ্চিমে লিশুয়েই, উত্তরে থাইচৌ ও দক্ষিণে ফুচিয়েনের সাথে সংযুক্ত। এটি পাহাড়, পূর্ব চীন সাগর এবং ৪৩৬ টি দ্বীপ দ্বারা বেষ্টিত, যখন শহরটির নিম্নভূমিসমূহ প্রায় সম্পূর্ণরূপে পূর্ব চীন সাগরের উপকূলে অবস্থিত, যার দৈর্ঘ্য প্রায় ৩৫৫ কিলোমিটার (২২১ মাইল)। ওয়েনচৌ-এর বেশিরভাগ এলাকা পাহাড়ী, কারণ এর ১১,৭৮৪ বর্গ-কিলোমিটার (৪,৫৫০ বর্গ মাইল) ভূপৃষ্ঠের প্রায় ৭৬ শতাংশই পর্বত ও পাহাড় হিসাবে শ্রেণীবদ্ধ। এটা বলা হয়, যে ওয়েনচৌতে ৭/১০ পর্বত, ১/১০ জল ও ২/১০ কৃষি জমি রয়েছে। ২০১০ সালের চীনের আদমশুমারির সময় ৩০,৩৯,৫০০ জন ওয়েনচৌয়ের শহুরে এলাকায় বাস করত; এর আওতাধীন এলাকা (যার মধ্যে তিনটি উপনগরী ও ছয়টি কাউন্টি রয়েছে) জনসংখ্যা ৯১,২২,১০০ জন ছিল, যার মধ্যে ৩১.১৬% ওয়েনচৌয়ের বাইরে থেকে আসা অ-স্থানীয় বাসিন্দা।  মূলত ইউংচিয়া (চীনা: 永嘉) নামে পরিচিত, ওয়েনচৌ একটি সমৃদ্ধ বিদেশী চুক্তি বন্দর ছিল, যা আজও সংরক্ষিত রয়েছে। এটি একটি পার্বত্য অঞ্চলে অবস্থিত এবং ফলস্বরূপ, এটির বেশিরভাগ ইতিহাসে দেশের বাকি অংশ থেকে বিচ্ছিন্ন করে রেখেছে , স্থানীয় সংস্কৃতি ও ভাষাকে কেবল চীনের বাকি অংশ থেকে নয়, প্রতিবেশী অঞ্চল থেকেও আলাদা করে তুলেছে। এছাড়াও শহরটি ইউরোপ ও মার্কিন যুক্তরাষ্ট্রে চলে যাওয়া অনেক অভিবাসীর জন্মভূমি, এই ওয়েনচৌয়ের অভিবাসীদের মধ্যে অনেকেই উদ্যোক্তা, যারা তাদের অভিবাসনকারী দেশে রেঁস্তোরা, খুচরা ও পাইকারি ব্যবসা শুরু করেন। ওয়েনচৌয়ের জনগণ ইতালিতে বিপুল সংখ্যক জাতিগত চীনা বাসিন্দা তৈরি করেছে, যেখানে তারা তোসকানার মত কিছু অঞ্চলে ৯০% চীনা অধিবাসীদের নিয়ে গঠন করেছে। ফ্রান্স ও স্পেন জুড়ে ওয়েনচৌ জনগণের উল্লেখযোগ্য ঘনত্বও পাওয়া যায়।  ইতিহাস   প্রাচীন ইতিহাস  ওয়েনচৌ-এর ২৫০০ খ্রিস্টপূর্বাব্দ থেকে শুরু হওয়া একটি ইতিহাস রয়েছে, যখন এটি মৃৎপাত্র উৎপাদনের জন্য প্রাচীন চীনে সেলাদোর উৎপত্তিস্থল হিসেবে পরিচিতি লাভ করে।  ওয়েনচৌ প্রাচীন তুং'ঔ রাজ্যের রাজধানী ছিল, যা ১৯১ খ্রিস্টপূর্বাব্দ থেকে শুরু করে ১৩৮ খ্রিস্টপূর্বাব্দে মিনইউয়ে রাজ্য দ্বারা দখল করার আগ পর্যন্ত বিদ্যমান ছিল।   সাম্রাজ্যবাদী চীন  খ্রিস্টপূর্ব ২য় শতকের গোড়ার দিকে, চিন রাজবংশের ধ্বংসের পরপরই, ওয়েনচৌ-এর সামরিক ও রাজনৈতিক নেতা সৌ ইয়াও (驺摇) হান রাজবংশের প্রথম সম্রাট কাওৎসুংকে চিন রাজবংশের বিশিষ্ট যুদ্ধবাজ শিয়াং ইউকে পরাজিত করতে সাহায্য করেছিলেন। বিজয়ের পর, তুং'ঔ (ওয়েনঝো) রাজা চৌ ইয়াও নামে পরিচিত হান রাজবংশের দ্বিতীয় সম্রাট হান সম্রাট হুয়েই ও সম্রাট 	হুয়েইয়ের প্রশাসনের অধীনে, ওয়েনচৌ দক্ষিণ চচিয়াংয়ের আধুনিক দিনের অঞ্চলে অতীতে গড়ে ওঠা তুং'ঔ রাজ্যের রাজধানী হয়ে ওঠে।  তাং রাজবংশের প্রতিষ্ঠাতা সম্রাট তাং-এর সম্রাট কাওৎসুং ৭৬০ খ্রিস্টাব্দের দিকে শহরের মৃদু আবহাওয়ার কারণে প্রথম ওয়েনচৌ-এর বর্তমান নামটি ব্যবহার করেছিলেন।  শহরের দেয়ালগুলি ১০তম শতকে নির্মিত হয়েছিল এবং ১৫৯৮ সালে সাতটি প্রবেশদ্বার তৈরি করা হয়েছিল।   তথ্যসূত্র     বিষয়শ্রেণী:চচিয়াংয়ের শহর বিষয়শ্রেণী:চিয়াংনান